אחת. אחרי חיפוש נוסף מצא עוד אחת במיקום מוזר. הן התאימו, לשמחתו. הוא שם ג'ינס וחולצה לבנה, פשוטה עם שרוולים ארוכים. בדק את עצמו במראה הגדולה והסתפק ממה שראה בהשתקפות. משקפי שמש, ארנק, מצית ומפתח של הבית והוא היה מוכן ומזומן לעוד יום בחייו. הוא ירד במדרגות תוך כדי זה שהוא מזמזם איזה שיר שרץ לו בראש. לא היה לו שמץ של מושג מה הוא מזמזם וזה גרם לו לחוסר נחת. הכניסה לבניין הריחה קלות משתן.  הוא ממש לא אהב את זה למרות שלא פעם תרם את חלקו לניחוח, לאחר שחזר מבילוי. בדרך כלל זה היה נורא הגיוני להשתין מתחת לבית ולא להתאפק עוד חצי דקה עד לנוחיות של השירותים הביתיים. במיוחד הוא נהנה לעשות את זה  בגשם, כשקר. הוא היה נעמד מתחת לגג של הכניסה ורואה איך הנוזלים שלו ונוזלי השמיים מתהווים לשלולית אחת. גם האוויר הקר שחדר מבעד הרוכסן היווה סוג נוסף של כיף. ההליכה בין הכניסה לבית עד הרחוב נתנה לו את ההזדמנות להכניס את הארנק ומפתחות לכיסים ולסדר מעט את המכנסיים. הוא יצא לרחוב וקלט שבכיוון שהוא הסתכל, הרחוב היה ריק מאנשים . זה היה די חריג כי הוא גר ברחוב די מעניין בת"א. גם מאוחר בלילה לא היה פה שומם. תמיד היה